
Betegtájékoztató: Információk a beteg számára
Amoxicillin/Klavulánsav Aurobindo 500 mg/125 mg filmtabletta

Amoxicillin/Klavulánsav Aurobindo 875 mg/125 mg filmtabletta

amoxicillin/klavulánsav
Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További kérdéseivel forduljon kezelőorvosához vagy gyógyszerészéhez.

· Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak.

· Ha Önnél bármilyen mellékhatás jelentkezik, tájékoztassa erről kezelőorvosát vagy gyógyszerészét.Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont. 

A betegtájékoztató tartalma:

1. Milyen típusú gyógyszer az Amoxicillin/Klavulánsav Aurobindo és milyen betegségek esetén alkalmazható?

2. Tudnivalók az Amoxicillin/Klavulánsav Aurobindo szedése előtt

3.
Hogyan kell szedni az Amoxicillin/Klavulánsav Aurobindo-et?

4.
Lehetséges mellékhatások

5
Hogyan kell az Amoxicillin/Klavulánsav Aurobindo-et tárolni?

6.
 A csomagolás tartalma és egyéb információk
1.
Milyen típusú gyógyszer az Amoxicillin/Klavulánsav Aurobindo és milyen betegségek esetén  alkalmazható?

Az Amoxicillin/Klavulánsav Aurobindo egy antibiotikum, amely a fertőzéseket okozó baktériumok elpusztításával fejti ki a hatását. Két különböző hatóanyagot tartalmaz, az úgynevezett amoxicillint és a klavulánsavat. Az amoxicillin a „penicillinek” nevű gyógyszercsoportba tartozik, amelyek bizonyos körülmények között elveszíthetik hatásukat (inaktívvá válhatnak). A másik hatóanyag (a klavulánsav) ezt akadályozza meg.

Az Amoxicillin/Klavulánsav Aurobindo felnőtteknél és gyermekeknél alkalmazható a következő fertőzéseinek kezelésére:

· középfül- és orrmelléküreg-fertőzések;
· légúti fertőzések;
· húgyúti fertőzések;
· bőr- és lágyrész-fertőzések, beleértve a fogászati fertőzéseket is;
· csont- és ízületi fertőzések.

2.
 Tudnivalók az Amoxicillin/Klavulánsav Aurobindo szedése előtt
Ne szedje az Amoxicillin/Klavulánsav Aurobindo-et
· ha allergiás az amoxicillinre, a klavulánsavra, a penicillinekre vagy a gyógyszer (6. pontban felsorolt) egyéb összetevőjére;

· ha a korábbiakban bármikor előfordult már Önnél súlyos allergiás (túlérzékenységi) reakció bármely egyéb antibiotikummal szemben. Ebbe beleértendő a bőrkiütés vagy az arc-, illetve a torok vizenyős duzzanata is.

· ha a korábbiakban bármikor előfordult Önnél májprobléma vagy sárgaság (a bőr sárgás elszíneződése) antibiotikum szedésekor. 

→ Ne szedje az Amoxicillin/Klavulánsav Aurobindo-et, ha a fentiek bármelyike érvényes Önre. Ha bizonytalan valamiben, beszéljen kezelőorvosával vagy gyógyszerészével, mielőtt az Amoxicillin/Klavulánsav Aurobindo-et elkezdené szedni.

Figyelmeztetések és óvintézkedések

Az Amoxicillin/Klavulánsav Aurobindo alkalmazása előtt beszéljen kezelőorvosával vagy gyógyszerészével.
· Önnek mirigyláza van;
· Önt máj- vagy veseproblémák miatt kezelik;
· nem képes rendszeresen vizeletet üríteni.

Ha nem biztos benne, hogy a fentiek bármelyike érvényes-e Önre, forduljon kezelőorvosához vagy gyógyszerészéhez, mielőtt az Amoxicillin/Klavulánsav Aurobindo-et elkezdené szedni.

Bizonyos esetekben kezelőorvosa megvizsgáltathatja, hogy a fertőzést Önnél milyen típusú baktérium okozza.

A vizsgálat eredményeitől függően a kezelőorvosa felírhatja Önnek az Amoxicillin/Klavulánsav Aurobindo más hatáserősségét vagy egy másik gyógyszert.

Óvatosságot igénylő állapotok

Az Amoxicillin/Klavulánsav Aurobindo súlyosbíthat bizonyos fennálló állapotokat, vagy súlyos mellékhatásokat okozhat. Ezek közé tartoznak az allergiás reakciók, a görcsrohamok és a vastagbélgyulladás. Az Amoxicillin/Klavulánsav Aurobindo szedése során Önnek bizonyos tünetekre oda kell figyelnie a problémák kockázatának csökkentése érdekében.
Lásd a 4. pontban, Óvatosságot igénylő állapotok című részt.

Vér- és vizeletvizsgálatok

Amennyiben vérvizsgálatot (például a vörösvértestek jellemzőinek vagy a máj működésének vizsgálatára) vagy vizeletvizsgálatot végeznek Önnél, tájékoztassa az orvost vagy a gondozását végző egészségügyi szakembert, hogy Amoxicillin/Klavulánsav Aurobindo-et szed. Erre azért van szükség, mert az Amoxicillin/Klavulánsav Aurobindo befolyásolhatja az ilyen típusú vizsgálatok eredményeit.

 Egyéb gyógyszerek és az Amoxicillin/Klavulánsav Aurobindo
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről.
Amennyiben az Amoxicillin/Klavulánsav Aurobindo-del egyidőben allopurinolt is szed (a köszvény kezelésére szolgál), akkor az Ön esetében nagyobb lehet az allergiás bőrreakciók előfordulásának valószínűsége.

Amennyiben probenicidet szed (köszvény kezelésére szolgál), a kezelőorvosa úgy dönthet, hogy módosítja Önnél az Amoxicillin/Klavulánsav Aurobindo adagját.

Amennyiben az Amoxicillin/Klavulánsav Aurobindo készítménnyel egyidejűleg véralvadásgátló gyógyszereket (például warfarint) is szed, akkor Önnél további vérvizsgálatokra lehet szükség.

Az Amoxicillin/Klavulánsav Aurobindo befolyásolhatja a metotrexát (daganatos vagy reumás megbetegedések kezelésére alkalmazott gyógyszer) hatásmechanizmusát.

Amoxicillin/Klavulánsav Aurobindo befolyásolhatja a mikofenolát-mofetil (szervátültetést követően az új szervek kilökődésének megakadályozására használt gyógyszer) működését.
Terhesség, szoptatás és termékenység
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével.
A készítmény hatásai a gépjárművezetéshez és a gépek kezeléséhez szükséges képességekre
Az Amoxicillin/Klavulánsav Aurobindo készítmény befolyásolhatja a gépjárművezetéshez szükséges képességeket. Ha nem érzi jól magát, akkor ne vezessen gépjárművet, illetve ne kezeljen gépeket.

3.
 Hogyan kell szedni az Amoxicillin/Klavulánsav Aurobindo-et?
A gyógyszer t mindig a kezelőorvosa által elmondottaknak megfelelően szedje Amennyiben nem biztos az adagolást illetően, kérdezze meg kezelőorvosát vagy gyógyszerészét.

Felnőttek és 40 kg vagy azt meghaladó testtömegű gyermekek

500 mg/125 mg filmtabletta

A készítmény ajánlott adagja: 
· Naponta háromszor 1 tabletta.
875 mg/125 mg filmtabletta

A készítmény ajánlott adagja:

· Szokásos adag – naponta kétszer 1 tabletta.
· Emelt adag – naponta háromszor 1 tabletta.
40 kg-nál kisebb testtömegű gyermekek

6 éves vagy ennél fiatalabb gyermekek kezelésére az amoxicillin/klavulánsav belsőleges szuszpenzió vagy a tasakos kiszerelés javasolt.

Az Amoxicillin/Klavulánsav Aurobindo 40 kg-nál kisebb testtömegű gyermeknek történő adásakor konzultáljon kezelőorvosával vagy gyógyszerészével. Gyermekeknek adható amoxicillin/klavulánsav‑tartalmú tabletta, szuszpenzió vagy tasakos kiszerelésű készítmény. 

Vese- és májbetegségben szenvedő betegek

· Amennyiben Ön vesebetegségben szenved, akkor lehetséges, hogy az adagot módosítani kell. Kezelőorvosa egy más hatáserősséget vagy más gyógyszert javasolhat Önnek.

· Amennyiben Ön májbetegségben szenved, akkor lehetséges, hogy az Ön esetében gyakrabban végeznek vérvizsgálatot a májműködés ellenőrzése érdekében.

Hogyan kell szedni az Amoxicillin/Klavulánsav Aurobindo-et? 
· A tablettát egészben, egy pohár vízzel kell lenyelni étkezéskor vagy kevéssel előtte.

· A 875 mg/125 mg tablettát a törővonal mentén el lehet törni, a könnyebb bevehetőség érdekében. A filmtabletta mindkét darabját egyidőben kell bevenni. 

· Az adagot egyenletesen ossza el a nap folyamán úgy, hogy két adag között legalább 4 óra teljen el. Egy órán belül ne vegyen be két adagot.

· Az Amoxicillin/Klavulánsav Aurobindo-et ne szedje 2 hétnél tovább. Amennyiben továbbra sem érzi jól magát, menjen vissza a kezelőorvosához.

Ha az előírtnál több Amoxicillin/Klavulánsav Aurobindo-et vett be

Amennyiben túl sokat vett be az Amoxicillin/Klavulánsav Aurobindo készítményből, akkor gyomor-bélrendszeri panaszok (hányinger, hányás vagy hasmenés), illetve görcsrohamok jelentkezhetnek Önnél. A lehető leghamarabb beszéljen kezelőorvosával. A gyógyszer dobozát vigye magával, és mutassa meg az orvosnak.

Ha elfelejtette bevenni az Amoxicillin/Klavulánsav Aurobindo-et 
Ha kihagyott egy adagot, vegye be rögtön, amint eszébe jut. 

A következő adagot ne vegye be túl hamar, előtte várjon legalább 4 órát.

Ne vegyen be kétszeres adagot a kihagyott adag pótlására.

Ha idő előtt abbahagyja az Amoxicillin/Klavulánsav Aurobindo szedését 
Az Amoxicillin/Klavulánsav Aurobindo-et a kezelés végéig kell szedni, még akkor is, ha Ön jobban érzi magát. A fertőzés leküzdéséhez minden adagra szüksége van. Ha néhány baktérium túléli a kezelést, akkor ezek a fertőzés kiújulását okozhatják.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.

4.
 Lehetséges mellékhatások
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Óvatosságot igénylő állapotok

Allergiás reakciók:

· bőrkiütések

· a vérerek gyulladása (vaszkulitisz), amely vörös vagy lila kiemelkedő foltok formájában jelenhet meg a bőrön, de a test más részeit is érintheti.

· láz, ízületi fájdalom, a nyaki-, hónalji- vagy lágyéki nyirokcsomók duzzanata

· duzzanat, néha az arc- vagy az ajkak ödémás duzzanata (angioödéma), amely légzési nehézséget okoz

· ájulás
· akut allergiás kardiális tünetegyüttes (Kounis szindróma)

→ Amennyiben a fenti tünetek bármelyikét észleli, haladéktalanul forduljon orvosához. Hagyja abba az Amoxicillin/Klavulánsav Aurobindo szedését.

Vastagbélgyulladás

A vastagbél gyulladása vizes hasmenéssel (általában véres-nyákos), hasi fájdalommal és/vagy lázzal.

→ Amennyiben a fenti tüneteket észleli, a lehető leghamarabb forduljon kezelőorvosához.

Nagyon gyakori mellékhatások

(10-ből több, mint 1 beteget érinthetnek)
· hasmenés (felnőtteknél)

Gyakori mellékhatások

(10-ből legfeljebb 1 beteget érinthetnek)
· gombás bőr- és nyálkahártya-fertőzés (kandidiázis – a hüvelyben, a szájüregben vagy a hajlatokban jelentkező sarjadzógomba okozta fertőzés)

· hányinger, különösen nagy adagok bevétele esetén

→ Amennyiben ezeket tapasztalja, akkor az Amoxicillin/Klavulánsav Aurobindo-et étkezés előtt vegye be

· hányás 
· hasmenés (gyermekeknél)
Nem gyakori mellékhatások

(100-ból legfeljebb 1 beteget érinthetnek)

· bőrkiütés, viszketés

· kiemelkedő, viszkető kiütések (csalánkiütés)

· emésztési zavar

· szédülés

· fejfájás

Nem gyakori mellékhatások, amelyek a vérvizsgálatok eredményeiben jelentkezhetnek:

· a máj által termelt néhány anyag (enzim) szintjének növekedése.

Ritka mellékhatások

(1000-ből legfeljebb 1 beteget érinthetnek)
· bőrkiütések, amelyek felhólyagosodhatnak, és kis céltáblákra hasonlítanak (középen sötét pont, körülötte halványabb terület, széle körül sötét gyűrű látható – eritéma multiforme)

→ amennyiben a fenti tünetek közül bármelyiket tapasztalja, sürgősen forduljon orvoshoz.

Ritka mellékhatások, amelyek a vérvizsgálatok eredményeiben jelentkezhetnek:

· a véralvadásban szerepet játszó sejtek számának csökkenése
· fehérvérsejtszám csökkenés
Nem ismert mellékhatások 
(a gyakoriság a rendelkezésre álló adatokból nem állapítható meg)
· allergiás reakciók (lásd fent)

· vastagbélgyulladás (lásd fent)

· az agyat és a gerincvelőt borító agyhártyák gyulladása (aszeptikus meningitisz)

· az epeutak gyulladása (kolangitisz)

· akut allergiás kardiális tünetegyüttes (Kounis szindróma)

· Súlyos bőrreakciók:

-
nagy területen jelentkező hólyagos kiütések és hámlás, különösen a száj, az orr, a szem és a nemi szervek körül (Stevens-Johnson szindróma), valamint egy másik, súlyosabb forma a bőr kiterjedt hámlásával (a testfelület több, mint 30%-án (toxikus epidermális nekrolízis).
-
nagy területen jelentkező vörös, apró, gennyet tartalmazó hólyagos kiütések (bullózus exfoliatív dermatitisz).
-
vörös, a bőr egyenetlenségével járó hámló kiütések és hólyagok (exantémás pusztulózis).

→ Amennyiben a fenti tünetek bármelyikét észleli, haladéktalanul forduljon orvosához.

· májgyulladás (hepatitisz)

· a vér bilirubin (a májban termelt anyag) szintje megnő, ennek következtében kialakul a sárgaság, melynek során a bőr és a szemfehérje sárgás színű lesz

· a vese csatornácskáinak gyulladása

· a vér alvadási ideje megnyúlik
· hiperaktivitás

· görcsrohamok (a nagy dózisú amoxicillin/klavulánsavat szedő betegek esetén vagy a veseproblémákkal küzdő betegek esetén)

· szőrös, fekete nyelv

· a fogak foltos elszíneződése (gyermekeknél), ami fogkefével általában eltávolítható

Olyan nem ismert gyakoriságú mellékhatások, amelyek a vérvizsgálatok eredményeiben jelentkezhetnek:

· a fehérvérsejtek számának nagymértékű csökkenése

· a vörösvérsejtek számának csökkenése (hemolitikus anémia)

· kristályok a vizeletben

Mellékhatások bejelentése

Ha Önnél bármilyen mellékhatás jelentkezik, tájékoztassa 

Kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.

A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

5.
 Hogyan kell az Amoxicillin/Klavulánsav Aurobindo -et tárolni?
A gyógyszer gyermekektől elzárva tartandó!

A dobozon és a buborékcsomagoláson feltüntetett lejárati idő („Felhasználható”/”Felh.”) után ne szedje ezt a gyógyszert.. A lejárati idő az adott hónap utolsó napjára vonatkozik.

A fénytől és a nedvességtől való védelem érdekében az eredeti csomagolásban tárolandó.
Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.

6.
 A csomagolás tartalma és egyéb információk
Mit tartalmaz az Amoxicillin/ Klavulánsav Aurobindo?
· A készítmény hatóanyagai az amoxicillin-trihidrát és a kálium-klavulanát. 

Amoxicillin/Klavulánsav Aurobindo 500 mg/125 mg filmtabletta

500 mg amoxicillinnek megfelelő amoxicillin-trihidrátot és 125 mg klavulánsavnak megfelelő kálium‑klavulanátot tartalmaz filmtablettánként.

Amoxicillin/Klavulánsav Aurobindo 875mg /125 mg filmtabletta

875 mg amoxicillinnek megfelelő amoxicillin-trihidrátot és 125 mg klavulánsavnak megfelelő kálium‑klavulanátot tartalmaz filmtablettánként.
· Egyéb összetevők:

Tablettamag:

Mikrokristályos cellulóz (E460), vízmentes kolloid szilícium-dioxid, magnézium-sztearát (E470b), (A-típusú) karboximetilkeményítő-nátrium.
Filmbevonat:

Hipromellóz (E464), makrogol 400, titán-dioxid (E171).

Milyen az Amoxicillin/Klavulánsav Aurobindo külleme és mit tartalmaz a csomagolás?
Az Amoxicillin/Klavulánsav Aurobindo 500 mg /125 mg filmtabletta fehér, ovális alakú, az egyik oldalán „A”, a másik oldalán „64” felirattal ellátott filmtabletta.

Az Amoxicillin/Klavulánsav Aurobindo 875 mg/125 mg filmtabletta fehér, kapszula alakú, az egyik oldalán „A” felirattal, a másik oldalán „6” és „5” felirat között húzódó törővonallal ellátott filmtabletta.

A törővonal csak a széttörés elősegítésére és a lenyelés megkönnyítésére szolgál, nem arra, hogy a készítményt egyenlő adagokra osszák.
Kiszerelés:

4/5/6/7/8/10/12/14/15/16/20/21/24/25/30/35/40/50/100/500 db filmtablettát tartalmazó Al/Al (poliamid/alumínium/PVD - alumíniumfólia) buborékcsomagolás dobozban.
Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja és a gyártó
A forgalomba hozatali engedély jogosultja: 

Aurobindo Pharma Limited

Ares, Odyssey Business Park, West End Road, South Ruislip HA4 6QD

Nagy-Britannia
Gyártó:
Milpharm Limited

Ares, Odyssey Business Park, West End Road, South Ruislip HA4 6QD

Nagy-Britannia

vagy
APL Swift Services (Malta) Limited

HF 26, Hal Far Industrial Estate, Hal Far, Birzebbugia, BBG 3000

Málta
Ezt a gyógyszert az Európai Gazdasági Térség tagállamaiban az alábbi neveken engedélyezték:

Ausztria: 
Amoxicillin/Clavulansäure A-med 500 mg/125 mg és 875 mg/125 mg Filmtabletten

Belgium 
AmoxiclavApotex® 500 mg/125 mg és 875 mg/125 mg comprimés pelliculés

Bulgária 
ALVOCLAV 500 mg/125 mg és 875 mg/125 mg филмирани таблетки

Cseh Köztársaság
Amoxicillin/ Clavulanic acid Dr.Max 500 mg/125 mg & 875 mg/125 mg potahované tablety

Dánia 

Amoxicillin/ Clavulansyre Aurobindo

Észtország 
Amoxicillin/Clavulanic acid Aurobindo

Finnország
Amoxicillin/Clavulanic acid Aurobindo 500 mg/125 mg és 875 mg/125 mg tabletti, kalvopäällysteinen

Németország
Amoxi-Clavulan Aurobindo 500 mg/125 mg és 875 mg/125 mg Filmtabletten

Görögország
ACCORDIA (500+125) mg és (875+125) mg επικαλυμμένο με λεπτό υμένιο δισκία

Magyarország
Amoxicillin/Klavulánsav Aurobindo 500 mg/125 mg és 875 mg/125 mg filmtabletta

Írország
Co-Amoxiclav Aurobindo 500 mg/125 mg és 875 mg/125 mg film-coated tablets

Olaszország
Amoxicillina/Acido clavulanico Aurobindo 875 mg/125 mg compresse rivestite con film

Lettország
Amoxicillin/Clavulanic acid Aurobindo 500 mg/125 mg és 875 mg/125 mg apvalkotās tablets

Hollandia
Amoxicilline/Clavulaanzuur Aurobindo 500 mg/125 mg, és 875 mg/125 mg, filmomhulde tabletten

Lengyelország
Auglavin
Portugália
Amoxicilina + Ácido Clavulânico Aurobindo

Románia
Amoxicilină / Acid clavulanic Aurobindo 500mg / 125mg és 875 mg/125 mg, comprimate filmate

Spanyolország
AMOXICILINA/ACIDO CLAVULÁNICO AUROBINDO 500/125 mg és 875 mg/125 mg comprimidos recubiertos con película

Svédország
Amoxicillin/Clavulanic acid Aurobindo 500 mg/125 mg és 875 mg/125 mg filmdragerade tabletter

Nagy-Britannia 
Co-amoxiclav 500 mg/125 mg film-coated tablets

Amoxicillin/Klavulánsav Aurobindo 500 mg/125 mg filmtabletta

Amoxicillin/Klavulánsav Aurobindo 875 mg/125 mg filmtabletta

